NaiveNeuron/SloPal huggingface dataset:
Hudacký, Ján, poslanec NR SR (2015-03-20):
Ďakujem pekne, pani podpredsedníčka. Vážený pán kolega, samozrejme, chcem reagovať na tvoje vystúpenie aj vzhľadom na to, že som spolupredkladateľ a chcem zdôrazniť niektoré fakty, ktoré sa dotýkajú tohto nášho návrhu. Je treba pripomenúť, a to s tebou súhlasím, že je aj správny čas na predkladanie takéhoto návrhu, pretože tesne pred voľbami sa už také niečo berie ako keby také populistické, že jednoducho už je to ako keby v rámci predvolebnej kampane. Takže ja si myslím, že aj ten čas, kedy prichádzame s týmto návrhom, je aktuálny. Beriem celú túto problematiku nielen nášho návrhu zákona, aj toho predošlého, ako veľmi dôležitý systém, ktorý zmení správanie sa tých ľudí, ktorí boli zvolení, alebo boli prevolení, pretože dochádza často k značným, až takým eticko-morálnym prešľapom, pretože to obdobie medzi tým, kedy končí jeden, jedno zastupiteľstvo a povedzme jeden starosta alebo primátor a medzi tým, ktoré preberie nové zastupiteľstvo, nový primátor alebo nový starosta. V podstate sa dejú veľmi často nelegitímne veci, čo už spomínal aj pán kolega Zajac s tým, že to staré vedenie tej samosprávy má ešte tendenciu meniť VZN, má tendenciu robiť rozpočet, má tendenciu v podstate voliť nejakých nových alebo ustanovovať nejaké nové personálne zmeny. Takže myslím si, že tento návrh zákona je na mieste. A tým, že ukladáme, aby prvé zastupiteľstvo bolo zároveň ustanovujúce a zároveň dávame 30 kalendárnych dní, ja si myslím, že toto dostatočne upravuje to, aby sa... (Prerušenie vystúpenia časomerom.)
Raši, Richard, poslanec NR SR (2010-08-05):
Bojujte za 5 %, za poistencov štátu, lebo ani svoju funkciu, ani svoj systém bez toho neudržíte. Ďakujem pekne. (Potlesk.)
Mičovský, Ján, poslanec NR SR (2013-09-17):
Ďakujem za slovo, vážený pán predseda. Chcem len pre úplnosť pripomenúť, že môj procedurálny návrh, ktorý ste pred chvíľočkou zamietli, sledoval to, aby bolo obnovené internetové vysielanie z tohto mimoriadneho rokovania. Takže vlastne stalo sa to, že teraz je potrebné vypnúť internet. (Potlesk.)
Hlina, Alojz, poslanec NR SR (2015-04-21):
Ďakujem veľmi pekne. My v zásade hovoríme, pre túto chvíľu to poviem tak, o mizerných 40 mil. eur, ktoré sa niekde hľadajú. A kvôli týmto peniazom sme ochotní skriviť všetko, čo generácie vytvárali, princípy trhovej ekonomiky, spravodlivosť. Pán Borec je ochotný doniesť sem zákony, ktoré popierajú, by som povedal, elementárne princípy akejkoľvek spravodlivosti. Len, viete, raz dávno taká čínska delegácia kupovala tu niečo. A taký hlupák z ministerstva tam naznačoval niečo. A tí boli úplne vystrašení z toho, o čom ten rozpráva. Systém proste nejako funguje. Aj tu funguje. Tuná nikto nemôže predviesť Širokého, lebo potom by sa niekde nejaké cédečko objavilo. Ja vám to poviem jednoduchšie. Viete, tých mizerných 40 mil. eur ako by ste rýchlo našli? Keby polícia predviedla Širokého staršieho, tak Široký mladší by sa pozrel po šuflíkoch a do týždňa, do dvoch dní by tak tie peniaze boli tam. To je celé. Tento štát nevyslal jasný signál, že už chce urobiť dosť tomuto systému podnikania, ktorý tu funguje. On ho nevyslal. Naopak, my tu hľadáme absurdné a často, áno, súhlasím s tým, obskúrne riešenia, ale nič v zlom, pán Kollár, aj vy prednášate na úrovni obskúrnych riešení. Čiže my ideme teraz rozprávať o tom, že poskytneme zabezpečený úver Širokým, oni teda prehlásia, že budú ručiť majetkom, oni s tým budú súhlasiť, kým všetko poprepisujú potom? Čiže my ideme hovoriť, že poskytneme úver a budeme ešte nadšení? Tuná pani Gabániová zatlieskala. Naozaj, pre celý príbeh tohto Váhostavu neexistuje dobré riešenie, ale len menej zlé. A ja som len zvedavý, kam až budete schopní zájsť v tých úplne absurdných riešeniach toho celého. Štyridsať miliónov eur Široký vytiahne z ľavého vrecka, len mu treba jasne povedať, že to, čo fungovalo, sa skončilo.
Vaľová, Jana, poslankyňa NR SR (2013-03-20):
Pán predseda, poprosím vás, dajte hlasovať o treťom návrhu pani poslankyne Jurínovej.
P. Hrušovský, predseda NR SR: (2004-10-27):
(Hlasovanie.) 137 prítomných, 137 za návrh. Národná rada Slovenskej republiky vládny návrh zákona schválila. Poprosím teraz pána ministra Zajaca, aby zaujal miesto pre navrhovateľov a poprosím pána poslanca Biroša, ktorého poveril výbor pre zdravotníctvo, aby ako spoločný spravodajca uvádzal návrhy hlasovaní k prerokúvanému vládnemu návrhu zákona, ktorým sa mení a dopĺňa zákon 140/1998 Z. z. o liekoch, zákon o živnostenskom podnikaní a zákon o reklame. Nech sa páči, pán poslanec Biroš. Pán minister Zajac. P. Biroš, poslanec: Vážený pán predseda, vážený pán minister, kolegyne, kolegovia, gestorský výbor odporučil hlasovať o bodoch 1 až 85 uvedených vo štvrtej časti správy nasledovne. O bodoch 2 až 4, 6 až 9, 11, 13 až 21...
Hlina, Alojz, poslanec NR SR (2015-04-16):
Ďakujem pekne a ďakujem aj pánovi Osuskému, lebo niekedy aj ja tak rozmýšľam, že, a som rád, že to cíti tak možno trochu podobne, tú tragikomickosť toho, ale úplne obludnú, že niekedy aj ja rozmýšľam, že čo to je vlastne. Hej, že o čom sa tu dokážeme rozprávať, čo ste schopní doniesť, čo ste schopní predstaviť ako pravdu, a ešte sa pri tom vážne tváriť. Však, pán Číž? Viete, to je, keby sme si na konci povedali, že skončíme po dvoch dňoch, a povieme, však sme to dobre zvládli (povedané so smiechom), zatlieskali nám, proste ideme si pre honoráre, tak nepoviem. Ale proste toto je skutočnosť. Viete, to, čo by jeden nikdy neuveril, tak vy ste naozaj do dôvodovej správy dali ako dôvod na odvolanie, že Figeľ s plným vedomím – viete, že s plným vedomím, vy ste to ešte zdôraznili – ja viem, že niektorí vaši majú problém s plným vedomím, ale čiže vy ste teda v zmysle toho ste potrebovali tam uviesť, že on s plným vedomím tlačil na to, aby boli ceny nižšie (povedané so smiechom) oproti štátnej expertíze. Ja, viete, to nevymyslíš, to je život. To fakt nevymyslíš. Proste tu je schopný prísť minister financií a povie, že peniaze, ktoré štát vybral od bánk, nie sú verejné zdroje. To mi pripomína Bolka Polívku: „Tak tata není můj tata?“ Rozumiete, že to je, vy normálne, snažím sa to uchopiť, že jak vyextrahovať tú podstatu, že čo to na nás skúšajú, hej. A oni, oni normálne s kamennou tvárou, teraz pán Číž ide do diskusie, nám to tu všetkým naloží, jak tomu nerozumieme. Ale pravda je, že je to v dôvodovej správe. Čestné slovo, si to pozrite. To ste písali vy, pán Číž alebo henten génius to písal? Proste vy ste fakt dali do dôvodovej správy a 40 ľudí sa pod to podpísalo. Pani Laššáková, vy ste sa...? Ja by som sa pod takúto hlúposť nikdy nepodpísal. Odhliadnuc od toho, že KDH... (Prerušenie vystúpenia časomerom.)
Jurinová, Erika, podpredsedníčka NR SR (2015-11-10):
Prepáčte, pán minister. Iba prosím ctené kolegyne, kolegov, aby sa ukľudnili a nechali dorozprávať pána ministra, aby sme mohli ukončiť tento bod.
Ďuriš Nicholsonová, Lucia, podpredsedníčka NR SR (2019-06-27):
Škoda, že nemôžem na vás reagovať, lebo predsedám tejto schôdzi. No nemôžem, to je v rozpore s rokovacím poriadkom. Jedna faktická poznámka na vaše vystúpenie. Končím možnosť prihlásiť sa s faktickou. Pán poslanec Pčolinský.
Paška, Pavol, poslanec NR SR (2011-07-07):
Je to veľmi nepríjemná situácia, ste nervózni. Nechcelo to nič iné, len normálny prístup, jednoducho nezneužívať pozíciu moci, nezneužívať ten pocit nadradenosti, nezneužívať ten neuveriteľný pocit dešpektu voči opozícii a nezneužívať už rok vami naexponovaný spôsob a mechanizmus, ako zavrieť opozícii ústa. Nič iné to nechce. (Potlesk.) Len čítajte tento zákon a používajte štandardné metódy. A potom sa do takýchto situácií, aby sme tu hodinu a pol riešili v princípe procedurálny problém, pretože zaznelo aj z úst mojich predrečníkov, že sa vieme baviť, že áno, máme problém, ako vznikla hranica tolerancie alebo netolerancie, že si vieme predstaviť sankciu, že vieme, o čo tam ide, len jednoducho chceme, aby to bolo prerokované štandardným spôsobom. Pán podpredseda, ja by som poprosil, keby ste mohli kolegyne a kolegov upozorniť na to, že by som im ešte rád niečo povedal (Zaznel gong.), a pokiaľ to nechcú počúvať, tak nech sa páči, aby išli inam. (Potlesk. Prerušenie vystúpenia predsedajúcim.)
Paška, Pavol, predseda NR SR (2014-09-19):
Pani poslankyňa Gabániová.
Laššáková, Jana, podpredsedníčka NR SR (2015-05-19):
Pán poslanec Bublavý.
J. Podmanický, poslanec: (2008-04-08):
Výbor Národnej rady Slovenskej republiky pre kultúru a médiá ako gestorský výbor podáva Národnej rade v súlade s § 79 ods. 1 zákona č. 350/1996 Z. z. o rokovacom poriadku Národnej rady v znení neskorších predpisov spoločnú správu výborov Národnej rady. Národná rada Slovenskej republiky uznesením č. 733 z 12. februára 2008 pridelila vládny návrh tlačového zákona na prerokovanie týmto výborom: ústavnoprávnemu výboru, Výboru Národnej rady pre ľudské práva, národnosti a postavenie žien, Výboru Národnej rady pre kultúru a médiá. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Vládny návrh zákona odporučil schváliť Výbor Národnej rady Slovenskej republiky pre kultúru a médiá uznesením č. 121 z 26. marca 2008. Ústavnoprávny výbor Národnej rady neprijal platné uznesenie, nakoľko pri hlasovaní nebol uznášaniaschopný. Výbor Národnej rady pre ľudské práva, národnosti a postavenie žien neprijal platné uznesenie, nakoľko návrh uznesenia nezískal podporu potrebnej nadpolovičnej väčšiny prítomných členov výboru. Výbor Národnej rady Slovenskej republiky pre kultúru a médiá prijal 10 pozmeňujúcich návrhov, ktoré nebudem čítať, sú v spoločnej správe pod čl. IV. Došlo tu k jednej zrejme nepresnosti pri prepisovaní spoločnej správy. V bode 8 odseku 2 si treba doplniť pred tými sankciami písmená a) a b). Gestorský výbor na základe stanovísk výborov vyjadrených v ich uzneseniach uvedených pod bodom III tejto spoločnej správy a v stanoviskách poslancov gestorského výboru vyjadrených v rozprave k tomuto návrhu zákona odporúča Národnej rade Slovenskej republiky uvedený návrh zákona v znení schválených pozmeňujúcich a doplňujúcich návrhov schváliť. O pozmeňujúcich a doplňujúcich návrhoch uvedených v IV. časti tejto spoločnej správy gestorský výbor odporúča hlasovať spoločne, a to o bodoch 1 až 10 s návrhom schváliť ich. Gestorský výbor ma určil za spoločného spravodajcu výborov a poveril ma, aby som podal správu o výsledku prerokovania návrhu zákona vo výboroch Národnej rady podľa § 25, § 80, § 83, § 84 a § 86 zákona o rokovacom poriadku Národnej rady. Spoločná správa výborov Národnej rady o výsledku prerokovania predmetného návrhu zákona vo výboroch Národnej rady v druhom čítaní bola schválená uznesením Výboru Národnej rady pre kultúru a médiá č. 129 z 26. marca 2008. Ďakujem, pán podpredseda. Skončil som, prosím, otvorte rozpravu.
Laššáková, Jana, podpredsedníčka NR SR (2014-10-17):
S reakciou pán poslanec Kaník. Nech sa páči.
Remišová, Veronika, poslankyňa NR SR (2018-10-24):
Nemusíte mi zastavovať čas, dokončím.
Hrnčiar, Andrej, podpredseda NR SR (2019-04-02):
Pýtam sa, či sa chce prihlásiť niekto ústne. Končím možnosť nahlásiť sa do rozpravy. Nech sa páči, pán poslanec Mazurek.
Ďuriš Nicholsonová, Lucia, podpredsedníčka NR SR (2017-12-12):
Otváram teraz možnosť prihlásiť sa do rozpravy ústne. Končím možnosť prihlásiť sa do rozpravy. Neprihlásil sa nikto, týmto vyhlasujem rozpravu za skončenú. Chcem sa opýtať pani poslankyne Zimenovej, či ako navrhovateľka chce zaujať stanovisko ešte. Nie, nie je tomu tak. Pán spravodajca, nech sa páči.
M. Hort, podpredseda NR SR: (2008-11-06):
Budeme pokračovať v prerušenej rozprave v druhom čítaní o návrhu poslancov Národnej rady Slovenskej republiky Jána Zvonára, Rafaela Rafaja a Viliama Jasaňa na vydanie zákona, ktorým sa mení a dopĺňa zákon Slovenskej národnej rady č. 377/1990 Zb. o hlavnom meste Slovenskej republiky Bratislave v znení neskorších predpisov a menia a dopĺňajú sa niektoré zákony. Dostali ste tento návrh ako tlač 708. Prosím teraz pána poslanca Jána Zvonára, aby zaujal miesto určené pre navrhovateľov. Taktiež spoločného spravodajcu z výboru pre verejnú správu a regionálny rozvoj pána poslanca Branislava Bačíka, aby zaujal miesto určené pre spravodajcov. Do rozpravy sa ústne prihlásili predtým, ako sme prerušili rokovanie k tomuto bodu poslanci Lucia Žitňanská, Gyula Bárdos, Pavol Kubovič a Tibor Cabaj. Registrujem, že v sále nie je pani poslankyňa Žitňanská, nie je ani pán poslanec Gyula Bárdos, čiže obaja strácajú poradie a je prítomný pán poslanec Pavol Kubovič, ktorému v tejto chvíli odovzdávam slovo. Pán poslanec, nech sa páči, je tu priestor na vaše vystúpenie v rozprave. Po ňom sa pripraví predseda výboru pán poslanec Tibor Cabaj.
Brixi, Otto, poslanec NR SR (2012-07-03):
Ďakujem pekne, pani predsedajúca. Ja iba technickú poznámku. Pán kolega, chcem ti pripomenúť, že okolité krajiny Európy riešia problematiku cien pri cestovných zájazdoch aj znižovaním sadzby z ich kupovania a ich poskytovania. Ďakujem.
Petrák, Ľubomír, poslanec NR SR (2015-05-13):
Ďakujem za slovo, pán predseda. Vážený pán predseda, v rozprave zaznel jeden procedurálny návrh pána poslanca Érseka vrátiť predkladateľovi návrh zákona na dopracovanie. Dajte o tomto procedurálnom návrhu hlasovať.
Hrnko, Anton, poslanec NR SR (2018-09-12):
Vážený pán poslanec Dostál, vy sa tu oháňate demokraciou, ale pravdepodobne je to taká demokracia ako tá republika, ku ktorej sa hlásite, ktorá bola demokraciou pre Čechov, ale nebola demokraciou pre Slovákov, Nemcov, Maďarov a Rusínov, Ukrajincov, ktorí v tej republike žili. O tom by sa dalo veľmi veľa rozprávať, ale jediné svedectvo je to, že táto vaša demokracia, ten váš vysnívaný štát každých 20 rokov prišiel do kríz a dva razy sa za tých 100 rokov rozpadol, pretože nebol schopný splniť ani elementárnu požiadavku Slovákov, aby tam boli rovnoprávni v tej republike. To je po prvé. Druhá vec, samozrejme, že tá republika určitým spôsobom prispela a treba si ju aj pripomínať pamätnými dňami, ale ktoré sú tie pamätné dni, ktoré sú pre nás dôležité. Vtedy, keď niekto rozhodol o nás bez nás, alebo vtedy, keď sme sa my sami rozhodli niečo rozhodnúť? 30. október je pre nás dôležitý z mnohých dôvodov. Prvý dôvod, vyhlásili sme odchod z Uhorska, čo bol najdôležitejší akt, pretože v tom Uhorsku sme žili takmer tisíc rokov, a rozhodnúť sa odísť z takéhoto štátu nebolo jednoduché. Druhé, prihlásili sme sa k vlastnému samourčovaciemu právu. A záver deklarácie hovorí, že veríme, že slovenský národ bude mať v budúcej Európe rovnoprávne miesto, čo má táto republika. A vy chcete vymeniť štátny sviatok, ktorý pripomína túto republiku, jej najdôležitejší akt – ústavu, za to, aby sme oslavovali štát, ktorý zlyhal vo vzťahu k Slovákom, dva razy sa rozpadol a každých 20 rokov bol v kríze, no tak za takúto demokraciu, pán Dostál môžete, bojovať ďalej, ale myslím si, že väčšina Slovákov ju neprijme. Ďakujem.
Kadúc, Miroslav, poslanec NR SR (2014-04-02):
Ja ďakujem opäť za rozprúdenú diskusiu a rád by som vysvetlil, aby sme možno ďalej diskutovali, že ono tie problémy nie je treba teraz prekonávať, pretože tie problémy tam nie sú. Ja vám poviem kvôli čomu. Po prvé. Ak som správne pochopil pani Vaľovú, hlavný problém je ochrana osobných údajov. Áno? No, keď si zoberiete, vy nemôžete používať osobné údaje neoprávnene a to je stanovené právnym predpisom, všeobecne záväzným predpisom, zákonom. Ak prejde táto úprava, bude to rovnako zákon. Rovnaká právna sila. Vy to oprávnenie dostanete z tohto zákona. Uvedomujem si, že je to citlivé, ale to oprávnenie tu bude. Druhá vec, veľmi dôležitá. Ten register už existuje. Register poberateľov sociálnych dávok už existuje. Čo je ale problém, čo rieši aj tento zákon, je, že nie je centralizovaný v jednej inštitúcii, ale na obvodných oddeleniach, na tých miestnych, na miestnej štátnej správe, čo sa týka úradov práce, sociálnych vecí a rodiny. Čiže tam už existuje ten register a je prístupný. A čo je dôležitejšie teraz? Je dôležitejšie to, či budeme chrániť osobné údaje alebo budeme sledovať nakladanie s verejnými prostriedkami a s ich účelovým využitím? Myslím si, že tu ten rozpor ani morálny nie je. Treba sledovať, ako sa nakladá s verejnými prostriedkami, aj možno cez nabúranie citlivých údajov, ale treba si uvedomiť ešte jednu dôležitú vec. My alebo návrh zákona ráta so stotožnením osoby, ktorá ide hrať. Verejný register pokojne môže obsahovať iba číslo občianskeho preukazu, nič iné, žiadne meno, žiadne priezvisko, číslo občianskeho preukazu. To znamená, príde človek do herne, dá občiansky preukaz. Občiansky preukaz stotožní ten človek, ktorý prevádzkuje herňu s tým, čo je v registri, kde bude, môže byť iba číslo občianskeho preukazu, nie meno, nie priezvisko. Číslo občianskeho preukazu. Máte odstránený ten problém, o ktorom hovoríte. Ak teda vidíte ďalej problém, diskutujme o ňom. Fakt, veľmi rád. Lebo tento zákon, si myslím, že je dôležitý. Mali by sme sa preniesť cez to, čo hovoríte, cez argumenty, ktoré podľa mňa už teraz sú prekonané.
Kollár, Boris, predseda NR SR (2021-12-01):
Prosím, prezentujme sa a hlasujeme. (Hlasovanie.) Prítomných 139 poslancov, za 3, proti 31, zdržalo sa 105. Konštatujem, že Národná rada sa uzniesla, že nebude pokračovať v rokovaní o návrhu zákona. Teraz nasleduje hlasovanie v prvom čítaní o návrhu poslancov Tomáša Tarabu, Štefana Kuffu, Jána Podmanického, Filipa Kuffu na vydanie zákona, ktorým sa mení a dopĺňa zákon č. 245/2008 Z. z. o výchove a vzdelávaní, tlač 732, bod 64 schváleného programu. Dávam slovo spravodajcovi, ktorého určil navrhnutý gestorský výbor pre vzdelávanie, vedu, mládež a šport poslancovi Radovanovi Marcinčinovi, aby uviedol hlasovanie. Nech sa páči, máte slovo. [Hlasovanie o návrhu poslancov Národnej rady Slovenskej republiky Tomáša Tarabu, Štefana Kuffu, Jána Podmanického a Filipa Kuffu na vydanie zákona, ktorým sa mení a dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov a o doplnení niektorých zákonov v znení neskorších predpisov , tlač 732]
V. Veteška, podpredseda NR SR: (2006-03-15):
Dávam slovo spravodajcovi, ktorého určil navrhnutý gestorský výbor pre pôdohospodárstvo, pánovi poslancovi Richárdovi Hamerlikovi. R. Hamerlik, poslanec: Ďakujem za slovo, pán predsedajúci. Vážené poslankyne, vážení poslanci, Výbor Národnej rady Slovenskej republiky pre pôdohospodárstvo svojím uznesením č. 459 zo 7. marca tohto roku ma určil za spravodajcu k vládnemu návrhu zákona o podpore v pôdohospodárstve a rozvoji vidieka. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom vládnom návrhu zákona. Konštatujem, že uvedený návrh spĺňa z formálnoprávnej stránky všetky náležitosti uvedené v § 67 a 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Zo znenia vládneho návrhu zákona je zrejmý účel navrhovanej úpravy. Všeobecná časť dôvodovej správy obsahuje informáciu o súlade návrhu zákona s Ústavou Slovenskej republiky, o súvislostiach s inými zákonmi a medzinárodnými zmluvami, o zhodnotení súčasného stavu, o dôvode potreby novej právnej úpravy, ako aj o hospodárskom a finančnom vplyve na štátny rozpočet. Osobitná časť dôvodovej správy obsahuje odôvodnenie jednotlivých ustanovení. Problematika vládneho návrhu zákona je upravená v práve Európskych spoločenstiev, v práve Európskej únie upravená nie je. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený vládny návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky z 27. februára 2006 č. 1569 a podľa § 71 rokovacieho poriadku Národnej rady Slovenskej republiky navrhujem, aby vládny návrh zákona prerokovali tieto výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre pôdohospodárstvo, Výbor Národnej rady Slovenskej republiky pre hospodárstvo, privatizáciu a podnikanie, Výbor Národnej rady Slovenskej republiky pre verejnú správu, ako aj Výbor Národnej rady Slovenskej republiky pre financie, rozpočet a menu. Za gestorský výbor navrhujem Výbor Národnej rady Slovenskej republiky pre pôdohospodárstvo. Odporúčam, aby určené výbory predmetný návrh zákona prerokovali do 30 dní a gestorský výbor do 31 dní od jeho prerokovania na schôdzi Národnej rady Slovenskej republiky. Pán predsedajúci, skončil som, môžete otvoriť rozpravu.
Blanár, Juraj, podpredseda NR SR (2023-03-30):
Prezentujme sa a hlasujme o postúpení zákona do tretieho čítania. (Hlasovanie.) 131 prítomných, za hlasovalo 71, proti nebol žiaden, 60 sa zdržalo a hlasovali všetci. Konštatujem, že sme v treťom čítaní. Otváram rozpravu v treťom čítaní . Konštatujem, že nikto sa nehlási do rozpravy. Uzatváram rozpravu a môžeme pristúpiť k hlasovaniu o tomto návrhu ako o celku so schválenými pozmeňujúcimi návrhmi. Nech sa páči, uveďte hlasovanie.
Laššáková, Jana, podpredsedníčka NR SR (2014-11-09):
Ale, prosím vás pekne. (Reakcia z pléna, výkriky v sále.) Ja som pána poslanca upozornila a upozorňujem vás, aby ste tu nevykrikovali. S procedurálnym návrhom pán poslanec Zajac.
Sulík, Richard, predseda NR SR (2011-04-01):
Prepáčte ešte. Uzatváram možnosť faktických poznámok. Nech sa páči.
Schlosár, Rastislav, poslanec NR SR (2018-05-29):
Ďakujem za slovo. Stano, ty si podrobil tvrdej kritike poslancov, ktorí hľadajú všemožné výhovorky na to, aby nemuseli podporiť náš návrh zákona, ktorý novelizuje zákon o umelom prerušení tehotenstva. Takým tým najčastejším argumentom, ktorý tu už veľakrát bol spomínaný, že, že my sme tá strana a údajne, ktorá je fašistická a extrémistická, preto za naše zákony sa nemôže hlasovať. No ja kladiem otázku. Kto je, kto je ten skutočný fašista? Alebo ktorá strana je fašistická a extrémistická, ktorí poslanci sú tí fašisti a extrémisti, ak nie tí, ktorí svojím rozhodovaním, svojím prístupom k veci a svojím hlasovaním, ktoré niektorí už dopredu avizovali, umožňujú masové vraždenie ľudí, v tomto prípade nenarodených detí? To je ten skutočný fašizmus a extrémizmus, ktorý by sme mali všetci odsúdiť. A tí páni poslanci, ktorí sa hlásite ku kresťanskej viere, tak vy prví by ste sa mali riadiť výlučne kresťanským svedomím a naozaj nehľadieť na nič iné. Na žiadne politické, politické tričká, záujmy, obštrukcie a tak ďalej, ale vy vyslovene len na vaše kresťanské svedomie a jedine podľa toho by ste mali správať. No a tí, ktorí aj nie sú kresťanmi, tak zamyslite sa nad tým, prečo vás vlastne ľudia volili. Ľudia vás určite nevolili preto, aby ste tu hrali nejaké politické hry, aby ste rozmýšľali nad tým, že tento zákon nie je dobrý, lebo ho predkladá poslanec, s ktorým ja osobne nesúhlasím, alebo ho predkladá poslanecký klub alebo politická strana, s ktorou nesúhlasíme. Ľudia vás volili jedine a len preto, aby ste presadzovali ich záujmy. Čiže preto ste tu v parlamente, a nie preto, aby ste tu hrali nejaké politické hry. Ďakujem.
Bugár, Béla, podpredseda NR SR (2011-07-07):
O slovo sa hlási pán spravodajca, nech sa páči.
Jurinová, Erika, podpredsedníčka NR SR (2014-06-05):
Vyhlasujem všeobecnú rozpravu za skončenú. Pán navrhovateľ nechce zaujať stanovisko, rovnako ani pán spravodajca. Prerušujem rokovanie o tomto bode programu. A pokračujem prvým čítaním o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov . Návrh zákona je uverejnený ako tlač 925. Návrh na jeho pridelenie na prerokovanie výborom je v rozhodnutí č. 941. Dávam slovo poslancovi Miroslavovi Beblavému, aby za skupinu poslancov návrh zákona uviedol.
Kollár, Boris, predseda NR SR (2023-05-24):
Áno, nech sa páči, máte ju mať. Pán poslanec Vašečka.
B. Bugár, podpredseda NR SR: (2003-04-09):
Pán poslanec Jasovský, nech sa páči, máte slovo.
Ľ. Mušková, poslankyňa: (2008-02-01):
Nehádžte teda vinu na iných, keď ste boli pri narodení privatizácie práve vy. A keď sa už vrátime do minulosti, tak hovorme aj o tých vašich dražbách, ktoré tu už boli spomínané, ktoré ste potom, ktoré zapríčinili obrovské zadlženie bánk, ktoré ste napokon potom opäť, keď ste sa do vlády dostali, oddlžovali zo spoločného štátneho balíka.
P. Hrušovský, predseda NR SR: (2005-06-23):
(Hlasovanie.) 140 prítomných, 136 za, 2 sa zdržali, 2 nehlasovali. Návrh sme schválili. Pán spoločný spravodajca, môžeme...
Kuffa, Štefan, poslanec NR SR (2015-01-28):
Tak ako tu už v rozprave zaznelo, ale veľkým problémom je naozaj to, že mladí ľudia študujú študijné odbory, o ktoré trh práce veľakrát nemá záujem. A toto je ten jeden z najväčších problémov. Môže sa viesť tuná diskusia, či humanitné alebo technické smery, ale ja som tiež tak osobne presvedčený, že tie technické, to technické zameranie ako tých študentov akosi nám tuná chýba. Strojárenský priemysel vykazuje tuná nedostatok pracovných síl a bol by oveľa viac schopný zamestnať na trhu práce, ako dokážu tie stredné odborné školy vyprodukovať. Samozrejme, aj ten názov školy, tak ako, pán kolega, si to tu spomínal, ten § 3 je rovnako tiež dôležitý, ako sa škola bude volať, lebo istým spôsobom to vytvára aj taký imidž o tejto škole. Kedysi gymnáziá sa volali tak honosnejšie, boli to lýceá. No, a ten tlak na vyššie mzdy, ktorý možno tuná ste tak ako rozprávali. Áno, ja by som s tým súhlasil, ale ten tlak sa predovšetkým vytvára cez vzdelanie, pripravenosť, profesnosť a kvalitu, aby to boli kvalitní absolventi, a v podstate aj tí zamestnávatelia, aby mali záujem a takpovediac bola bitka o týchto absolventov, schopných, zručných, a tým pádom sa vytvorí aj ten tlak na tie mzdy. Iným spôsobom si ani neviem predstaviť, že by sa ten tlak vytváral. Veľkým problémom na Slovensku je, a to sú aj absolventi, už aj našich vysokých škôl, teda univerzít, tak ako si to spomínal, aj mne je to veľmi ľúto, že študujú tuná päť alebo šesť rokov, odchádzajú do zahraničia a robia profesiu nie vo svojom študijnom odbore, čo skončili, ale robia aj o dve, tri pracovné pozície nižšie. Robia robotnícke profesie. A je to aj otázka peňazí. Nevieme ešte stále zaplatiť tých našich študentov, absolventov na našom domácom trhu.
Jurinová, Erika, podpredsedníčka NR SR (2014-09-12):
Dávam slovo druhému prihlásenému rečníkovi – pánovi poslancovi Ľubomírovi Petrákovi.
Paška, Pavol, predseda NR SR (2014-03-25):
Reakcia, pán poslanec.
Kotleba, Marian, poslanec NR SR (2020-07-23):
Milan, ja si myslím, že mnohí nestíhali tvojmu tempu, vymysleli si schôdzu, aby sa rokovalo v podstate do skončenia, a potom, potom nevládzu. Ale spomínal si nové ministerstvo, tak keď Angelika mohla byť markíza, prečo by Veronika nemohla byť ministerka, to je asi, to je asi jej kvalifikácia. A s tými bankami, s tými bankami si, myslím, veľmi dobre trafil klinček po hlavičke, lebo to je skutočná vizitka tejto vlády. Služba bankám. Likvidácia výhod pre ľudí a služba bankám. A to, že si to trafil, svedčila aj reakcia tuná kolegov zo SaS-ky, ktorí proste nevedeli vydržať na svojich miestach, čiže asi, asi tam niečo na tom pravdy bolo. (Reakcie z pléna.) Škoda, škoda, škoda v dnešnej debate, kde my sme nejako sa nezapájali ani sme v podstate na toho Matoviča nejako neútočili, škoda, že sám premiér tomu dal tú nízku úroveň tým, že počas debaty o jeho odvolávaní odišiel do Trnavy, že odišiel do Trnavy, a ukázal, ako má úplne na háku, keď to musím tak povedať, celý parlament, všetkých poslancov, a že v podstate poslanci sa tu môžu medzi sebou hádať, handrkovať, rozprávať jedny argumenty, druhé argumenty, jemu to je jedno, on ide spinkať do Trnavy. Toto je to zrkadlo úrovne, ktorú dnes nie poslanci, ale sám premiér, sám premiér dal tomu, ako to vníma a akú úroveň aj podľa neho má parlament, a myslím, že to, čo si zhrnul v tých desiatich minútach, je len oprávnenou reakciou na jeho správanie počas dnešnej schôdze. A či sa to niekomu páči, alebo, s tým my už neurobíme nič, ale také sú jednoducho tie fakty.
Pellegrini, Peter, predseda NR SR (2023-12-07):
Prosím, prezentujme sa a hlasujme o návrhu prerokovať tento návrh zákona v skrátenom legislatívnom konaní. (Hlasovanie.) Prítomných 142, za 78, proti 30, zdržali sa 34. Konštatujem, že sme rozhodli, že tento vládny návrh zákona prerokujeme v skrátenom legislatívnom konaní . Pán poslanec Peter Slyško uvedie hlasovanie o návrhu vlády na skrátené legislatívne konanie o vládnom návrhu zákona, ktorým sa mení zákon č. 153/2013 Z. z. o národnom zdravotníckom informačnom systéme, tlač 85. Nech sa páči, pán poslanec, uveďte hlasovanie. (Hlasovanie o návrhu vlády na skrátené legislatívne konanie o vládnom návrhu zákona, ktorým sa mení zákon č. 153/2013 Z. z. o národnom zdravotníckom informačnom systéme a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 85.)
P. Paška, predseda NR SR: (2007-09-11):
Otváram rozpravu. Písomnú prihlášku nemám. Pýtam sa, či sa chce niekto prihlásiť ústne. Nie. Končím možnosť prihlásiť sa. Vyhlasujem rozpravu za skončenú a predpokladajúc, že ani pán minister, ani pani spravodajkyňa už nebudú zaujímať stanovisko, prerušujem rokovanie o tomto bode programu. Nasleduje prvé čítanie o vládnom návrhu zákona o pôsobnosti orgánov štátnej správy pri poskytovaní podpory v pôdohospodárstve a rozvoji vidieka . Pán minister, poprosím vás opäť, aby ste uviedli materiál, ktorý páni poslanci majú v tlači pod č. 361. Návrh na pridelenie výborom je rozhodnutie č. 364. Nech sa páči, pán minister.
Krošlák, Ján, poslanec NR SR (2020-04-07):
Jožko, obdivujem ťa, ďakujem za slovo, obdivujem ťa za tento výkon. My ti vôbec nezazlievame, že nejaká časť toho príhovoru nebola k téme, pretože to, od prvého zasadania Rady sa s tým stretávame po každýkrát, že väčšina vystúpení poslancov opozície vôbec neni k téme, čo sa týka, keď sú v rozprave. Ale polovička tvojho vystúpenia, ti musím povedať, bola ako z duše celého poslaneckého klubu OĽANO. Hovoril si za nás všetkých, za nás všetkých, tak za to ti ďakujeme.
Procházka, Radoslav, poslanec NR SR (2016-03-23):
Ďakujem pekne. Podporujem aj ja zaradenie pána poslanca Beblavého do finančného výboru. Ten návrh ale v predloženej podobe nie je úplný, pretože jeho účinkom znamená zmena pomeru vo finančnom výbore. Nie je jednoducho možné, aby parlamentná väčšina nemala väčšinu vo finančnom výbore. Tí, ktorí tomu nerozumejú, tak tu všetky tie roky sedeli v narkóze, a tí, ktorí len predstierajú, že tomu nerozumejú, tak to robia spôsobom, ktorý je nehodný ustanovujúcej schôdze. Parlamentná väčšina musí mať väčšinu vo finančnom výbore. Ja podporujem zaradenie pána poslanca Beblavého do finančného výboru a v prípade, že sa opoziční poslanci dohodnú, že za opozíciu bude sedieť vo finančnom výbore Miroslav Beblavý, verejne to hovorím tretíkrát, podporím tento návrh. Ale nemôže koaličný poslanec, predseda koaličnej strany do finančného výboru navrhovať opozičného poslanca. Predseda koaličnej strany nemôže do finančného výboru navrhnúť opozičného poslanca. Môže podporiť zaradenie opozičného poslanca do finančného výboru, ak to bude reflektovať dohodu v rámci opozície. Kolegyne, kolegovia, dohodnite sa, že bude pán poslanec Beblavý sedieť vo finančnom výbore a všetci poslanci za SIEŤ za tento návrh zahlasujú. A pán poslanec Beblavý bude sedieť vo finančnom výbore. Ďakujem. (Potlesk.)
Šimečka, Michal, podpredseda NR SR (2023-12-05):
Ďakujem. Pán poslanec Grendel.
R. Rafaj, poslanec: (2008-04-01):
Pokiaľ ste namietali, kolegovia, rovnoprávnosť. No tak napr. v § 24 by ste našli individuálne vzdelávanie so štrnástimi bodmi, to je jeden z najväčších paragrafov, § 26 hovorí o individuálnom študijnom pláne, § 29 ods. 6 hovorí, že triedu možno deliť na skupiny. Takže neviem, aký bol uhol vášho pohľadu, aj keď ten jeden, ten škodoradostný alebo tendenčný som tam objavil, ale nedám sa zviesť na cestu a nebudem vám tlieskať. Ja viem možno na rozdiel od vás, o čom hovorím, a nepotrebujem mať hovorcov. Ďakujem.
Žiga, Peter, podpredseda NR SR (2024-05-21):
Ďakujem, pani ministerka, zaujmite miesto pre navrhovateľov. Dávam slovo spoločnej spravodajkyni z výboru pre hospodárske záležitosti poslankyni Andrei Szabóovej, aby informovala Národnú radu o výsledku rokovania výborov o tomto návrhu zákona a aby odôvodnila návrh a stanovisko gestorského výboru. Nech sa páči, pani spravodajkyňa.
J. Brocka, poslanec: (2007-12-12):
A začali ste takým zaujímavým príkladom tej tety Marky, ktorá denné dojí aj dvakrát a že prečo by mala ona povinne sporiť, že ju štát k tomu núti. No, ja použijem také jedno prirovnanie. Určite zákonné poistenie motorového vozidla máte. Musíte ho mať, vozíte sa v aute pre prípad, že môžete spôsobiť aj veľkú škodu pri nehode, ale môže sa aj stať, že celý život budete poistený, žiadnu nehodu nespôsobíte, a to znamená, že ste platili, povinne ste platili a nič ste z toho nemali. No, proste sú isté poistné udalosti, pri ktorých, keďže je veľké riziko, že nastanú, je správne, že spoločnosť a štát takto občanov k tomu núti. Niečo podobné je aj dôchodkový systém. To, že sa dožijeme dôchodku väčšina z nás, je veľmi pravdepodobné. A preto je to povinné aj sporenie, aj poistenie, že sa takto každý musí zabezpečiť istým spôsobom na dôchodok. Ale to, či už spravuje vaše úspory taká alebo taká spoločnosť, je tak trošku obdobné aj pri tom zmluvnom poistení motorových vozidiel, ale vy o tom slobodne rozhodujete.
Pellegrini, Peter, predseda NR SR (2015-12-15):
Vážené panie poslankyne, vážení páni poslanci, pokračujeme v prerušenom rokovaní hlasovaním v druhom čítaní o zákone z 25. novembra 2015, ktorým sa dopĺňa zákon č. 657/2004 Z. z. o tepelnej energetike, vrátenom prezidentom Slovenskej republiky na opätovné prerokovanie Národnou radou, tlač je 1865. Poprosím pána poslanca Kondróta, ktorý je spoločným spravodajcom z výboru pre hospodárske záležitosti, aby hlasovanie uviedol. (Hlasovanie o zákone z 25. novembra 2015, ktorým sa dopĺňa zákon č. 657/2004 Z. z. o tepelnej energetike v znení neskorších predpisov, vrátenom prezidentom Slovenskej republiky na opätovné prerokovanie Národnou radou Slovenskej republiky , tlač 1865.)
Paška, Pavol, predseda NR SR (2012-12-05):
Hlasujeme o bode 23. Odporúčanie výboru je schváliť ho. (Hlasovanie.) 139 prítomných, 78 za, 56 proti, 4 sa zdržali, 1 nehlasoval. Tento bod sme schválili.
B. Hradecký, poslanec: (2009-02-11):
Národná rada Slovenskej republiky uznesením č. 1160 z 28. novembra 2008 pridelila predmetný vládny návrh zákona týmto výborom Národnej rady Slovenskej republiky: Výboru Národnej rady Slovenskej republiky pre financie, rozpočet a menu, Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre pôdohospodárstvo, životné prostredie a ochranu prírody a Výboru Národnej rady Slovenskej republiky pre verejnú správu a regionálny rozvoj. Uvedené výbory prerokovali predmetný vládny návrh zákona v stanovenom termíne. Gestorský výbor nedostal na začiatku rokovania o vládnom návrhu zákona stanoviská poslancov Národnej rady Slovenskej republiky podané v súlade s § 75 ods. 2 zákona Národnej rady Slovenskej republiky č. 350/1996 Z. z. o rokovacom poriadku. K predmetnému vládnemu návrhu zákona zaujali výbory Národnej rady Slovenskej republiky tieto stanoviská. Odporúčanie pre Národnú radu Slovenskej republiky návrh schváliť s pozmeňujúcimi a doplňujúcimi návrhmi Výbor Národnej rady Slovenskej republiky pre financie, rozpočet a menu, Ústavnoprávny výbor Národnej rady Slovenskej republiky, Výbor Národnej rady Slovenskej republiky pre pôdohospodárstvo, životné prostredie a ochranu prírody a Výbor Národnej rady Slovenskej republiky pre verejnú správu a regionálny rozvoj. Z uznesení výborov Národnej rady Slovenskej republiky uvedených pod bodom III tejto správy vyplynulo päť pozmeňujúcich a doplňujúcich návrhov. Gestorský výbor odporúčal o návrhoch výborov Národnej rady Slovenskej republiky, ktoré sú uvedené v spoločnej správe hlasovať takto. O bodoch spoločnej správy 1, 4 a 5 hlasovať spoločne s návrhom gestorského výboru schváliť. O bodoch spoločnej správy č. 2 a 3 hlasovať spoločne s návrhom gestorského výboru neschváliť. Gestorský výbor na základe stanovísk výborov k vládnemu návrhu zákona odporúča Národnej rade Slovenskej republiky vládny návrh zákona schváliť s pozmeňujúcimi a doplňujúcimi návrhmi. Predmetná správa výborov Národnej rady Slovenskej republiky o vládnom návrhu zákona o niektorých opatreniach pri majetkoprávnom usporiadaní pozemkov pod stavbami,  ktoré prešli z vlastníctva štátu na obce a vyššie územné celky a o zmene a doplnení niektorých zákonov bola schválená uznesením gestorského výboru č. 444 z 3. februára 2009. Výbor určil poslanca Borisa Hradeckého za spoločného spravodajcu výborov. Súčasne ho poveril predniesť spoločnú správu výborov na schôdzi Národnej rady Slovenskej republiky a po druhé, navrhnúť Národnej rade Slovenskej republiky postup pri hlasovaní o pozmeňujúcich a doplňujúcich návrhoch, ktoré vyplynuli z rozpravy a hlasovať o predmetnom vládnom návrhu zákona ihneď po ukončení rozpravy k nemu. Ďakujem. Skončil som.
Blanár, Juraj, podpredseda NR SR (2021-07-01):
Ďakujem. Čiže naplnili sme procedúru a môžeme teda pristúpiť k otázkam. Chcem vás poprosiť, pán podpredseda vlády, aby ste v limite 15 minút odpovedali na otázky adresované predsedovi vlády podľa vyžrebovaného poradia. Prvú otázku pánovi predsedovi vlády kladie pán poslanec Štefan Kuffa: „Pán premiér, chystá vláda zaviesť mechanizmus počas prázdnin a dovoleniek, ktorý bude obmedzovať cestovanie našich občanov? Ak áno, tak aký?“ Nech sa páči.
V. Veteška, podpredseda NR SR: (2005-05-11):
Poprosím ešte predtým, pán poslanec, ako začnete hovoriť, poprosím o pokoj v rokovacej sále. Keby si niektoré dámy poslankyne našli miesto. Pani poslankyňa Mušková, kolegyňa, poprosím, keby sme pri prerokovaní takéhoto závažného dokumentu vytvorili dobrý pracovný priestor. A zároveň oznamujem rozhodnutie predsedu Národnej rady, že zvoláva poslanecké grémium do zasadačky predsedu Národnej rady o 11.45 hodine. Pán poslanec Kubovič, nech sa páči, máte slovo.
Kuffa, Štefan, poslanec NR SR (2020-07-14):
(Povedané súbežne s predsedajúcim.) Skúste si pozrieť záznam 16.32, kedy som sa riadne prihlásil faktickou poznámkou, nedovolili mi vystúpiť. Nakoľko sa to opakuje sústavne a opakovane, poprosím vás, aby ste ho napomenuli... (Prerušenie vystúpenia predsedajúcim.)
L. Szigeti, poslanec: (2009-10-29):
Ale problémy sú aj v tom, že riaditelia chceli riešiť situáciu tým, že si objednali alternatívne učebnice, ale, bohužiaľ, ministerstvo školstva nebolo ochotné tieto učebnice uhradiť. Nehovoriac o tom, že edičný portál je od 9. januára uzavretý na ministerstve školstva, takže školy si nemohli objednať ani učebnice po zápise. Zápis je vo februári, až vtedy sa dozvedeli, koľko žiakov budú mať. Bohužiaľ, ja to vidím tak, že celá táto kauza je už pomaly trápna a smiešna. A nehnevajte sa, pán minister, ale túto kauzu ste jednoducho nezvládli, zlyhali ste, zlyhalo aj ministerstvo školstva. Poškodili ste žiakov, rodičov, učiteľov. Možno sa pamätáte, pri prijímaní školského zákona sme mnohí, hlavne z opozičných poslancov, vás žiadali, odložme platnosť školského zákona o rok a mohli ste získať čas. Bohužiaľ, učitelia, rodičia sú zúfalí. Pán minister, čo im odkazujete? Kedy konečne dostanú naše školy učebnice?
Szőllős, Ján, poslanec NR SR (2021-03-16):
Áno, ďakujem kolegom za reakcie. Pripomínam, že mojím cieľom nie je a nebolo týmto príspevkom vyvolávať vášne, len pripomenúť historický fakt, v Martine je to spoločný cintorín, v Bratislave historicky sa to vyvinulo takto, že boli dva konfesijné cintoríny. Ja neviem, či pre súčasnosť a budúcnosť je možné na katolíckom, doteraz katolíckom Ondrejskom cintoríne pochovávať evanjelikov, možno áno, možno nie, ja s tým nemám žiaden problém. Proste je tu tento fakt, ktorý treba vziať do úvahy pri tom, keď sa tento zákon má schvaľovať. Ďakujem za pozornosť.
Laurenčík, Milan, podpredseda NR SR (2020-09-16):
Ďalším rečníkom v rozprave je pán poslanec Dušan Muňko.
Matovič, Igor, podpredseda vlády a minister financií SR (2022-06-23):
Pán poslanec, veľmi rád by som vám povedal konkrétne čísla, ale tie rokovania prebiehajú. Sú požiadavky z jednej strany, ponuky z druhej strany a nechcel by som naozaj predbiehať dobu. Ja si, samozrejme, uvedomujem ako minister financií, že treba zabezpečiť finančné prostriedky na to, aby sme zamestnancom verejnej správy v takom širšom ponímaní či cez učiteľov, zdravotníkov, úradníkov, policajtov zabezpečili vyššie platy. Rok a pol nemali zvyšované platy, mali na začiatku tohto roku 350 eur jednorazovo a 3 % teraz sa zvyšujú týmto ľuďom platy od 1. 7., čo v priemere vychádza pri priemernom plate vo verejnej správe približne 3,8-percentné zvýšenie platov za tento rok, za celý, tých 350 a 3 %. V prípade zdravotníkov platí tzv. platový automat, ktorý takisto je zhodou okolností 3,8 % na tento rok. Ale uvedomujeme si naliehavosť tejto otázky. Inflácia sa vydala cválajúcim tempom vopred, nie sme ostrov v rámci Európy. Áno, sú mnohé krajiny, kde tá inflácia je výrazne vyššia ako na Slovensku, ale zároveň za inflácie by sa patrilo, aby rástli aj platy. V súkromnej sfére sa začali rýchlejšie zvyšovať platy. Je na čase, aby sme pristúpili rovnako aj k zamestnancom štátu.
Nicholsonová, Lucia, poslankyňa NR SR (2014-11-08):
Ďakujem pekne. Pán premiér, vy ste vskutku majster vo veľa veciach, v klikovaní a podobne, ale úplne ten najväčší ste v marketingu. A pri tom vymenúvaní rôznych prešľapov Radičovej vlády ste okrem iného spomenuli aj moje meno, lebo môj poradca bol obvinený v kauze netransparentného prideľovania eurofondov, ale to, čo ste tu zabudli povedať, je , že ja sama som to trestné stíhanie iniciovala. Ja sama som chcela, aby môj vlastný človek bol trestnoprávne stíhaný a niesol trestnoprávnu zodpovednosť na rozdiel od vás. Vám pritom stačí formálne odvolať dvoch pešiakov, pani Zmajkovičovú a pani ministerku Zvolenskú. Ja som chcela, aby ten, čo robil zle a nekalo a netransparentne, pykal trestnoprávne. A to je ten rozdiel medzi vami a mnou. A ja do terénu chodím, pán premiér, mne to nemusíte pripomínať, a tí ľudia mi teraz píšu po tom, čo si vás vypočuli. A odkazujú vám toto: „Vždy platilo, zlodej kričí, chyťte zlodeja.“ „Boja sa, preto takto „zodpovedne a pripravene“ k tomu pristupujú, lebo majú poslednú šancu, ako ešte opiť svojich voličov rožkom.“ A tretí píše: „Boja sa, že padne ich systém tunelovania štátu. Nech si to vyžerú až do tla.“ (Výkrik z pléna: „ Hanba! “ Potlesk.)
M. Fronc, poslanec: (2006-08-03):
A viete dobre, keď už hovoríte o tom, čo sa dialo predtým, že rok a pol pred koncom volebného obdobia minimálne som bol osobne s vami, kde som vás požiadal, aby sme spolu hľadali riešenie pri tvorbe zákona o výchove a vzdelávaní, pretože má byť nadpolitický. Nič sa z tejto strany, z vašej strany v tomto smere nestalo. A takisto rovnako bol tu položený zákon na stole, ktorý ste takisto zhodili zo stola, týkajúci sa športu. Čiže ak mi to vyčítate, tak sa aj trochu pozrite do vlastného tábora. Ďakujem.
Jurinová, Erika, podpredsedníčka NR SR (2014-05-15):
Ďakujem pekne, pán poslanec. Na vaše vystúpenie sú dve faktické poznámky. Uzatváram možnosť prihlásiť sa s faktickou. Ešte skôr, ako dám slovo pánovi poslancovi Martinovi Feckovi, chcela by som iba privítať a pozdraviť skupinu občanov z Trebišova a Michaloviec. Takže vitajte. (Potlesk.) Nech sa páči, pán Fecko, máte slovo.
Vašečka, Richard, poslanec NR SR (2020-03-24):
Pán predsedajúci, prosím, dajte hlasovať o tom, že návrh zákona Národná rada Slovenskej republiky prideľuje na prerokovanie Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre vzdelávanie, vedu, mládež a šport. Zároveň, že za gestorský výbor určuje Výbor Národnej rady pre vzdelávanie, vedu, mládež a šport s tým, že určené výbory prerokujú návrh zákona aj v gestorskom výbore na 3. schôdzi Národnej rady Slovenskej republiky.
Andreánsky, Ladislav, poslanec NR SR (2013-03-13):
Vážená pani predsedajúca, vážené panie poslankyne, vážení páni poslanci, vážení prítomní, v súlade s § 73 ods. 1 zákona o rokovacom poriadku som bol určený Výborom Národnej rady Slovenskej republiky pre zdravotníctvo za spravodajcu k vládnemu návrhu zákona, ktorým sa mení a dopĺňa zákon č. 377/2004 Z. z. o ochrane nefajčiarov a o zmene a doplnení niektorých zákonov v znení neskorších predpisov a o zmene a doplnení zákona č. 128/2002 Z. z. o štátnej kontrole vnútorného trhu vo veciach ochrany spotrebiteľa a o zmene a doplnení niektorých zákonov v znení neskorších predpisov (tlač 384). Na základe uvedeného podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa po formálno-právnej stránke všetky náležitosti uvedené v § 67 a 68 zákona Národnej rady Slovenskej republiky č. 350 o rokovacom poriadku Národnej rady Slovenskej republiky v znení neskorších predpisov, ako i náležitosti uvedené v legislatívnych pravidlách. Predložený návrh zákona obsahuje doložku zlučiteľnosti s právom Európskej únie. Návrh zákona je v súlade s Ústavou Slovenskej republiky, so zákonmi, ako aj medzinárodnými zmluvami, ktorými je Slovenská republika viazaná. Vplyv návrhu zákona na rozpočet verejnej správy a na podnikateľské prostredie je uvedený v doložke vybraných vplyvov. Novela nemá vplyv na životné prostredie, na informatizáciu spoločnosti a ani žiadne sociálne vplyvy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky č. 371 z 8. februára 2013 a podľa § 71 rokovacieho poriadku Národnej rady Slovenskej republiky navrhujem, aby návrh zákona prerokovali Ústavnoprávny výbor Národnej rady Slovenskej republiky, Výbor Národnej rady Slovenskej republiky pre hospodárske záležitosti a Výbor Národnej rady Slovenskej republiky pre zdravotníctvo. Za gestorský výbor navrhujem Výbor Národnej rady Slovenskej republiky pre zdravotníctvo. Odporúčam, aby predmetný návrh zákona výbory prerokovali do 30 dní a gestorský výbor do 32 dní od prerokovania návrhu zákona v Národnej rade Slovenskej republiky v prvom čítaní.
Kuffa, Štefan, poslanec NR SR (2020-04-02):
Áno, súvisí to s tým, čo pani Pleštinská tuná rozprávala a mne to tak pripadá, ako keby sme tuná sedeli na nejakom obecnom zastupiteľstve. Viete, do budúcna sa treba zamyslieť nad tým, že toto ja považujem za konflikt záujmov. Je to konflikt záujmov, rovnako jak nemôže byť občan jednej krajiny aj europoslancom, aj poslancom Národnej rady. Oveľa rýchlejšie a dynamickejšie by sme tuná išli a tieto pripomienky by sme si tuná nemuseli. Toto všetko riešte na svojich obecných zastupiteľstvách. A úmysel? A k tomu úmyslu tu toľko tu už zaznelo. Úmysel je známy len ten, kto ho má, a tie úmysly môžme predpokladať, že sú dobré, ale môžu byť aj rovnako zlé a veľmi aj zákerné. Tuná k tým pokutám, ktoré sú, tak... (Prerušenie vystúpenia predsedajúcim.)
Vlčan, Samuel, minister pôdohospodárstva a rozvoja vidieka SR (2022-02-15):
Ďakujem za slovo. Vážený pán predsedajúci, vážené panie poslankyne, páni poslanci, tá správa, že som zavolaný do Národnej rady ma zastihla na rokovaní na pôde ministerstva hospodárstva, čiže bol som mimo úradu, kde som rokoval so zástupcami všetkých zamestnávateľských zväzov, a preto sa mi tá informácia dostala neskôr. Akonáhle som sa ju dozvedel, tak som dorazil do Národnej rady. Ešte raz sa ospravedlňujem. Ak teda môžem, podľa § 35a ods. 1 zákona 330/1991 Zb. o pozemkových úpravách, usporiadaní pozemkového vlastníctva, pozemkových úradoch, pozemkovom fonde a pozemkových spoločenstvách v znení neskorších predpisov činnosť a hospodárenie pozemkového fondu kontroluje trinásťčlenná rada. Členov rady volí a odvoláva Národná rada Slovenskej republiky, a to ôsmich členov na návrh vlády Slovenskej republiky, 1 člen za ZMOS a 1 za SPPK. A piatich na základe princípu pomerného zastúpenia politických strán a politických hnutí, za ktoré boli poslanci zvolení do Národnej rady Slovenskej republiky na návrh výboru. Nadväzne na zánik členstva v rade na základe uplynutí funkčného obdobia vláda Slovenskej republiky schválila dňa 2. februára 2002 uznesením č. 76/2022 návrh... (Ruch v sále. Prerušenie vystúpenia predsedajúcim.)
Blanár, Juraj, podpredseda NR SR (2023-01-24):
Pán kolega Muňko s faktickou poznámkou.
Jurinová, Erika, podpredsedníčka NR SR (2014-07-09):
Pán poslanec Hudacký.